Frøydis Armand

Frøydis Armand (født 9. april 1949, død 11. oktober 2022) var en norsk skuespiller.


== Kunstnerisk virke ==


=== Teater ===
Frøydis Armand debuterte ved Nationaltheatret som Regine i Gengangere i 1972. Hun var ansatt ved teatret 48 år og spilte et hundretalls roller, blant andre Lucy Brown i Tolvskillingsoperaen, Desdemona i Othello, Mary Cavan Tyrone i Lang dags ferd mot natt, Den eldre kvinna i Dødsvariasjoner, den kvinnelige hovedrollen i Kirsebærhaven, fortelleren i Nattergalen og moren i Blodbryllup. På Torshovteatret spilte hun blant annet Marie i Woyzeck.Hun tolket flere Ibsen-roller, som Bolette i Fruen fra havet, Hedda i Hedda Gabler, Nora og fru Linde i Et dukkehjem, Hjørdis i Hærmennene på Helgeland, Gina Ekdal i Vildanden, Rottejomfruen i Lille Eyolf, Madame Helseth i Rosmersholm og Gunhild Borkman i John Gabriel Borkman.


=== Dukketeater ===
Armand var også dukkespiller. I 1968 medvirket hun i oppsetningen av Mikko Matti og vennene hans, som Julian Strøm og Birgit Strøm var ansvarlige for. På scenen medvirket også Kjell Kjær og Elisabeth Strøm Henriksen.


=== Film og fjernsyn ===
Armand spilte i en rekke filmer, blant annet Hustruer I, II og III. Hun hadde en gjesterolle i komiserien Mot i brøstet og spilte i mini-TV-serien Berlinerpoplene. I 2009 gjorde hun sitt inntog i Hotel Cæsar i rollen som Dagny Dallimore. Hun spilte også rollen som Nissekusine i NRKs adventserier Amalies jul og i Jul på Månetoppen.


== Priser og utmerkelser ==
Gösta Ekmans minnefonds pris (1977)
Per Aabels ærespris (2002)
Aase Byes legat (2007)


== Diskografi ==
Album1994: For den som elsker – med Stein Mehren & Ketil Bjørnstad
2007: Den fyrste songDeltar på1971: Svartkatten-gruppa: Svartkatten
1974: Jenteloven-gruppa: Jenteloven
1995: Posten: Postens landeplager 1995
1999: NRK Radioteatret: Jobs bok
2001: Haugtussa av Arne Garborg (lydbok)
2002: Alice i Eventyrland av Lewis Carroll (lydbok)
2002: Geir Bøhren & Bent Åserud: Jul på Månetoppen
2003: Odel av Anne Karin Elstad (lydbok)
2003: Den tredje mann av Graham Greene
2004: Matilda av Roald Dahl (hørespill fra Lørdagsbarnetimen)
2006: De tre skjeletters øy og andre grøsserhistorier av Edgar Allan Poe
2006: Den røde døds maske og andre grøsserhistorier av Edgar Allan Poe
2007: Utvalgte noveller (lydbok), Lydbokforlaget
2007: Bjølsen Valsemølle: Over elva
2008: Den elskelige giftblandersken av Arto Paasilinna (lydbok)
2008: En kald dag i helvete av Anne B. Ragde (lydbok)
2008: Malmö kammarkör, Malmö symfoniorkester & Bjarte Engeset: Grieg: Peer Gynt, Complete Incidental Music
2014: Jeg har et teppe i tusen farger av Anne B. Ragde (lydbok)
2016: MAI/Universal Music: MAI 1973–1983


== Filmografi (utvalg) ==
2009 – Hotel Cæsar
2000 –  Aberdeen
1998 – Ole Aleksander Filibom-bom-bom
1996 – Hustruer III
1995 – Noe beroligende
1989 – Bryllupsfesten
1985 – Hustruer – ti år etter
1985 – Øye for øye
1981 – Saken Ruth Vang
1980 – Nedtur
1975 – Hustruer
1974 – Mors hus


== Familie ==
Hun var datter av skuespilleren Eilif Armand og søster av skuespillerne Merete Armand og Gisken Armand. Armand var gift med skuespilleren Helge Jordal og var mor til Matias Armand Jordal, Marte Armand Remlov og Eilif Armand Evje.


== Referanser ==


== Eksterne lenker ==
(en) Frøydis Armand på Internet Movie Database 
(sv) Frøydis Armand i Svensk Filmdatabas 
(da) Frøydis Armand på Filmdatabasen 
(da) Frøydis Armand på danskefilm.dk 
(da) Frøydis Armand på danskfilmogtv.dk 
(en) Frøydis Armand hos The Movie Database